Logoen til Ultratop.
**Ultratop** er en belgisk organisasjon som produserer og publiserer landets offisielle hitlister for solgte og strømmede sanger og musikkalbum i Belgia. Ultratop er en ideell organisasjon og ble grunnlagt etter initiativ fra Belgian Entertainment Association (BEA), Belgias medlemsorganisasjon under International Federation of the Phonographic Industry. Ultratop publiserer to sett med hitlister hver uke: ett sett for den nederlandsktalende regionen Flandern, og ett for den fransktalende regionen Vallonia. I tillegg publiseres egne hitlister for låter som ligger like under de offisielle listene, disse listene heter **Ultratip Bubbling Under**.

Ultratop-listene
----------------

Listene blir satt sammen basert på platesalget fra rundt 500 musikkforretninger og digitale butikker, samt avlytningstall fra strømmetjenester som Spotify. I motsetning til de fleste andre land, blir det laget to sett med regionale lister: ett for Flandern og ett for Vallonia. Dette skyldes landets historiske, språklige og kulturelle forskjeller. Ultratopp-listene blir publisert på både radio, tv og internett hver uke.

#### Ultratop 50 Singler (Flandern)

Den flamske Ultratop 50 har eksistert siden 31. mars 1995. Før 1995 var den offisielle ukentlige hitlisten Radio 2 Top 30 (tidligere *BRT Top 30*) kringkastet av Belgische Radio- en Televisieomroep (BRT) og siden av Belgische Radio- en Televisieomroep Nederlandstalige Uitzendingen (BRTN). Denne listen eksisterer fremdeles under navnet VRT Top 30. 

Ultra top 50 samler inn strømmetall og salgstall i Flandern hver uke fra settes sammen på nederlandsk. 

#### Ultratop 50 Singler (Vallonia)

Den vallonske Ultratop 50-listen startet i 1995 som en topp 40-liste, **Ultratop 40**. Listen var en oversikt over de 40 mest solgte singlene i Belgias fransktalende deler. 4. september 2010 ble den vallonske listen gjort om til en topp 50-liste og omdøpt til **Ultratop 50**.

Ultratip Bubbling Under
-----------------------

I tillegg til hovedlistene Ultratop 50, publiserer organisasjonen en parallell liste kjent som *Ultratip Bubbling Under*. Listen baserer seg på de mest solgte, nedlastede, strømmede og radiospilte sangene som ikke er på Ultratop 50. Ultratip er dermed en slags liste over «bublare», altså låter som er potensiell hiter og som kan nå Ultratop i den kommende tiden.

#### Ultratop 200 Album

I tillegg til singellistene produserer Ultratop hitlister over de 200 mest populære musikkalbumene den siste uken. I likhet med singellistene publiseres det én liste for Vallonia og én for Flandern. 

### Andre Ultratop-lister

Per 2018 produserer Ultratop hitlister i følgende kategorier:

| Listenavn | Flandern | Vallonia |
| --- | --- | --- |
| **Ultratop 50 Singler** | Topp 50 | Topp 50 |
| **Ultratop 200 Album** | Topp 200 | Topp 200 |
| Ultratip Bubbling Under | Topp 50 | Topp 50 |
| Ultratop Samlealbum | Topp 20 | Topp 20 |
| Ultratop Dance | Topp 50 | Topp 50 |
| Ultratop Urban | Topp 50 | Topp 50 |
| Ultratop Airplay | Topp 50 | Topp 50 |
| Back Catalogue Singles | Topp 50 | Topp 50 |
| Belgiske album | Topp 40 | Topp 20 |
| Musikk-DVD | Topp 20 | Topp 10 |
| Album i mellomprissjiktet | Topp 50 | Topp 50 |
| Klassiske album | Topp 20 | Topp 20 |
| Flamsk Topp 50 | Topp 50 | *–* |
|

Referanser
----------

1. ↑  "LINKS - Local record industry associations" Arkivert 17. mai 2011 hos Wayback Machine.. IFPI. Lest 2010-05-31.
2. 1 2  «Ultratop Belgian Charts». *Ultratop.be*. ULTRATOP & Hung Medien / hitparade.ch. Besøkt 31. mai 2010.
3. ↑  «Archives on "Ultratop.be"». *ultratop.be*.
4. ↑  «Whitney Houston avait conquis les Belges». *7 Sur 7*. 12. februar 2012.
5. ↑  «Ultratop Ultratip Bubbling Under». *ultratop.be*. Besøkt 12. mai 2019.

Eksterne lenker
---------------

* (nl) Offisielt nettsted Rediger på Wikidata

* (en) Ultratop – kategori av bilder, video eller lyd på Commons Rediger på Wikidata

| * v
* d
* r
Hitlister i verden |
| --- |
| Afrika | 
* Sør-Afrika

 |
| Asia | 
* Filippinene
* India
* Indonesia
* Israel
* Japan
* Kina
* Libanon
* Malaysia
* Pakistan
* Sør-Korea
* Taiwan

 |
| Europa | 
* Belgia
* Danmark
* Estland
* Finland
* Frankrike
* Hellas
* Irland
* Island
* Italia
* Kroatia
* Litauen
* Nederland
	+ Nederlandse Top 40
	+ Dutch Charts
* Norge
* Polen
* Portugal
* Romania
* Russland
* Slovakia
* Slovenia
* Spania
* Storbritannia
* Sveits
* Sverige
* Tsjekkia
* Tyskland
* Ungarn
* Østerrike

 |
| Nord-Amerika | 
* Canada
* Honduras
* Mexico
	+ AMPROFON
	+ Monitor Latino
* USA

 |
| Oseania | 
* Australia
* New Zealand

 |
| Sør-Amerika | 
* Argentina
* Brasil
* Colombia
* Surinam
* Venezuela

 |